गाँव की पट कला से प्रेरणा लेने वाली वह भारत की पहली कलाकार थीं, जिसके फलस्वरूप उनकी कला में आधी बंद, लम्बी आँखें प्रतिबिंबित होती हैं, जो दिव्य प्राणियों और लंबी भौंहों के साथ मछली के आकार की आँखों वाली महिलाओं और राजपरिवार-सदस्योँ को दर्शाती हैं।
एक स्व-शिक्षित कलाकार के रूप में, वह अक्सर अपने भाइयों को वॉश तकनीक जैसी विभिन्न चित्रकला शैलियों का प्रयोग करते हुए देखती थीं, जिनसे वह बहुत प्रभावित भी हुईं। परंतु उन्होंने आगे चलकर अपनी खुद की शैली का निर्माण किया। उनकी एक अनुशासित दिनचर्या थी , जो पूर्वाह्न आठ बजे से मध्याह्न तक, और अपराह्न तीन बजे से साढ़े चार बजे तक की थी । वह 'बंगाल पुनर्जागरण काल ' के आसपास पली-बढ़ी, इसलिए उनके कार्य पर इसका प्रत्यक्ष प्रभाव होना चाहिए था। विडम्बना यह है कि उनके कार्य का सबसे आकर्षक तथ्य यह था कि उनका कोई भी कार्य बंगाल स्कूल से प्रेरित नहीं था, और इसी तथ्य ने, भारत की आधुनिक कला में, उनकी कला के योगदान को बहुत महत्वपूर्ण बना दिया। कई कला इतिहासकारों ने उनके दो मुख्य प्रेरणास्रोतों का अवलोकन किया: गाँव की मिट्टी की गुड़ियाएँ जो अक्सर शहरी घरों में सुशोभित रहती थीं और कालीघाट पट। गाँव की पट कला से प्रेरणा लेने वाली वह भारत की पहली कलाकार थीं, जिसके फलस्वरूप उनकी कला में आधी बंद, लम्बी आँखें प्रतिबिंबित होती हैं, जो दिव्य प्राणियों और लंबी भौंहों के साथ मछली के आकार की आँखों वाली महिलाओं और राजपरिवार-सदस्योँ को दर्शाती हैं। इन सूक्ष्म विवरणों ने ही उनके कला के योगदान को अत्यधिक अपरंपरागत और महत्वपूर्ण बना दिया। ऐसा कहा जाता है कि उनका कार्य राजा रवि वर्मा के प्रिंट और प्राचीन जैन चित्रकलाओं की ' पुनीत गुणवत्ता' से प्रभावित था।